ร้านทองเยาวราชปิดหนีม็อบ
สมาคมค้าทองคำ ไฟเขียวร้านค้าทองย่านเยาวราชปิดร้านบ่ายนี้ หลังม็อบแดงเคลื่อนพลทั่วกรุง
20 มี.ค. 2553

สมาคมค้าทองคำ ไฟเขียวร้านค้าทองย่านเยาวราชปิดร้านบ่ายนี้ หลังม็อบแดงเคลื่อนพลทั่วกรุง 
นายจิตติ  ตั้งสิทธิ์ภักดี นายกสมาคมค้าทองคำ  เปิดเผยว่า ได้สั่งการให้ร้านขายทองคำในย่านเยาวราชทั้งหมด ปิดทำการซื้อขาย เนื่องจาก ในช่วงบ่ายจะมีการเดินขบวนของกลุ่มคนเสื้อแดง โดยในช่วงเช้า ยังเปิดให้มีการซื้อขายได้ตามปกติ 
อย่างไรก็ตาม จากการชุมนุมของกลุ่มคนเสื้อแดงตลอดสัปดาห์ที่ผ่านมา ทำให้การซื้อขายทองคำที่ผ่านมาเงียบเหงาลง
สำหรับราคาทองคำประจำวันที่ 20 มีนาคม 2553 ตามประกาศของสมาคมค้าทองคำ ราคาทองคำแท่งรับซื้อบาทละรับซื้อบาทละ 16,950  บาท ขายออกบาทละ 17,050 บาท ทองรูปพรรณรับซื้อบาทละ 16,706.32  บาท ขายออกบาทละ 17,450 บาท